Este rapidist convins, dar nu s-a ferit să îl laude pe Mihai Stoica: „Pe mine de-a lungul vieții m-a ajutat foarte mult!”
FCSB a devenit campioana României în acest sezon. Robert Niță nu s-a ferit să îl laude pe Mihai Stoica, oficialul „roș-albaștrilor”.
Deși este un rapidist convins, Niță a dezvăluit că Meme l-a ajutat atât în cariera de fotbalist, cât și în viața cotidiană. Iată ce mărturisire a făcut.
„Pe mine de-a lungul vieții m-a ajutat foarte mult!”
„Meme este un om care pe mine de-a lungul vieții m-a ajutat foarte mult. M-a ajutat foarte mult omul ăsta. Poate Robert Niță nu ajungea niciodată fotbalist dacă nu era Meme Stoica.
Meme Stoica, când era pandemie și am avut probleme cu părinții mei și cu bunica mea, în două ore m-a chemat la el acasă și mi-a dat tratamentul de la domnul Becali.
Asta poate nu ar trebui să o spun că s-ar putea să se supere, dar Meme Stoica m-a ajutat și de curând când i-am cerut un sfat și mi l-a dat ca un frate mai mare. Lăsând la o parte că Meme este la FCSB, eu sunt suporter rapidist și așa mai departe.
Dar Meme Stoica e în primul rând un mare om și pentru asta o să îl respect toată viața mea. Meme Stoica m-a luat din Divizia B de la Cimentul Fieni și m-a adus la o echipă bună din Divizia A, Oțelul Galați. El, urmărind meciurile.
Și, mai departe, chiar dacă suntem simpatizanți de echipe diferite, rivale, este un mare om și pentru asta, jos pălăria în fața lui Meme”, a declarat Robert Niță, pentru cei de la Fanatik.